Selvom ordet smuk måske ikke er det første, de fleste tænker, når de ser billeder af Hobro Havn, så er det ikke desto mindre lige netop hvad havnen, sammen med Skagen havn, er nomineret til at være Danmarks smukkeste. For i Hobro smelter fortiden sammen med nutiden, og det er ikke tilfældet ret mange andre steder. Et ekspertpanel har udvalgt kandidaterne, hvorefter alle har mulighed frem til at stemme på deres favorit på hjemmesiden historiskehuse.dk . Der er ikke nødvendigvis tale om skønheder i klassisk forstand, fordi havnene først og fremmest har skullet tjene et formål og være funktionelle. Det har til gengæld skabt en rig kulturhistorie, som kan mærkes på havnen. Stor betydning for byens historie Storhedstiden for Hobro for længst er ovre, men den har haft stor betydning for byens udvikling, og der stadig spor efter den aktive havn, fortæller museumsinspektør Lykke Olsen fra Nordjyske Museer. - Der er bevaret en rigtig fin helhed. Man har jo jernbanesporet stadigvæk. Man har nogle rigtig fine pakhuse fra mellemkrigstiden og starten af 1900-tallet. Man har bevaret gasværk, Skibsværft, teglværk som stadig er i funktion. Så du har faktisk en rigtig fin fortælling, lyder det fra museumsinspektøren. Og det er en af grundene til, at Hobro Havn sammen med 14 andre havne er blevet nomineret til at være Danmarks smukkeste af foreningen Historiske Huse. Havn uden beboelse Hobro er en af de få byer i Danmark, hvor havnearealerne ikke er blevet fyldt op med beboelseskvarterer, fortæller Johan Hage, der udviklingschef i Historiske Huse. - Det, der sker mange steder, er at man bygger tæt og man bygger massivt. og man bygger tæt til kajkant, og man fjerne alle de her mellemrum og historiske spor. Det er ikke attraktivt at opleve, men langstrakt og oplevelsesfattigt,  og det sker rigtig mange steder i hele landet, siger han. En sejr vil kunne få stor betydning for Hobro,  lyder det fra museumsinspektøren. - Det vil gøre borgerne stolte, forhåbentlig. Og måske gøre nogle, der ikke ved det, opmærksomme på, at det faktisk er en ret fin perle, siger Lykke Olsen. Du gå direkte til afstemnings-siden i dette link

Opsummering:
Havneområderne i Hobro og Skagen er blandt de 15 danske havneområder, som foreningen Historiske Huse har udvalgt til en afstemning om "Danmarks Smukkeste Havneområde".